stanford-oval/wikipedia huggingface dataset:
שיטת קפן
הערות שוליים

↑  ראו Peel, M. C. and Finlayson, B. L. and McMahon, T. A., Hydrol. Earth Syst. Sci., Vol. 11, pp. 1633-1644 (2007), Updated world map of the Köppen-Geiger climate classification
| שיטת קפן לסיווג אקלימים |
| --- | --- | --- |
| קבוצה A - טרופי | אקלים משווני טרופי (Af), אקלים מונסון טרופי (Am), אקלים סוואנה טרופי (Aw, As) |  |
| קבוצה B - צחיח | אקלים צחיח (BWh, BWk), אקלים צחיח למחצה (BSk, BSh) |  |
| קבוצה C - ממוזג | אקלים ים-תיכוני (Csa, Csb, Csc), אקלים סובטרופי גשום (Cfa, Cwa), אקלים ימי (Cfb, Cwb, Cfc, Cwc) |  |
| קבוצה D - יבשתי | אקלים יבשתי (Dfa, Dwa, Dfb, Dwb, Dsa, Dsb), אקלים תת-ארקטי (Dfc, Dwc, Dfd, Dwd, Dsc, Dsd) |  |
| קבוצה E - קוטבי | טונדרה (ET), אקלים כיפת הקרח (EF), אקלים אלפיני (ET, EF) |  |
רדיו קול ברמה

| --- | --- |

 פרטי התחנה
 סוג:  רדיו אזורי
 שפה:  עברית
 מדינה:  ישראל
 תקופת הפעילות:  מ-2009 
 מנכ"ל:  אריאל דרעי
 אזורי קליטה ותדרים
 אזור קליטה:  מחוז המרכז, מחוז הדרום, מחוז ירושלים
 נקלט בתדר:  92.1FM\105.7FM\104.3FM
 
 http://www.kol-barama.co.il
רדיו קול ברמה בבני ברק
הלוגו הישן
רדיו קול ברמה היא תחנת רדיו ישראלית בפריסה ארצית (למעט אזור הצפון) בעלת אופי חרדי ספרדי. התחנה משדרת 24 שעות ביממה, לאורך כל השבוע, למעט שבתות וחגים. בעבר התחנה הייתה מזוהה עם מפלגת ש"ס, ובמהלך בחירות 2015 זוהתה עם מפלגתו של אלי ישי.
התחנה הוקמה בשנת 2009, לאחר יותר מ-15 שנה שבהן שידרו תחנות חרדיות ללא רישיון. חלק משדרניה צמחו ב"ערוצי הקודש" הפיראטיים.
על פי סקר TGI בינואר 2023, התחנה עומדת במקום השני בשיעורי ההאזנה במגזר הדתי והחרדי בישראל (אחרי רדיו קול חי, וזוכה ל-4.8% רייטינג.
התחנה משדרת על פי זיכיון של הרשות השנייה לטלוויזיה ורדיו. התחנה היא בבעלותם של אנשי העסקים גבריאל אדרי וצבי עמר. המנכ"ל הוא אריאל דרעי.
תוכניות ושדרנים

לתחנה מערכת חדשות ומשודרים בה מבזקי חדשות מדי שעה. משדרי החדשות והאקטואליה כוללים את התוכניות "שמונה אפס אפס" בהגשת יקי אדמקר וישראל כהן, "אחת בצהריים" בהגשת נתן משי ואבי גדלוביץ', "המהדורה המרכזית" בהגשת יעקב גרודקה, "זירה שבועית" בהגשת מנדי ריזל וארי המניק, "על הקצה" עם ישראל כהן (עיתונאי) ויעקב גרודקה.
בין התוכניות הבולטות: "חידודון" בהגשת עמי מימון, "שיר של יום" בהגשת אלי שפירא, "לקראת שבת" עם משה מונה רוזנבלום, "הליכות עולם" - שו"ת עם הרב אהרון בוטבול מדי יום שישי בין השעות 12:00 ל-14:00, "אזמר בשבחין" עם משה חבושה, "המבוקשים" בהגשת עמירם בן לולו, "חד וחלק" עם שלמה בניזרי ו"אמונה וביטחון" עם הרב יעקב ישראל לוגאסי.
בתחנה משודרות גם תוכניות עונתיות, כגון "שירה חדשה" - תחרות שבה נבחר זמר ו"חתן ההלכה העולמי" עם הרב בנימין חותה.
בעבר שודר במוצאי שבת שיעורו השבועי של הרב עובדיה יוסף בשידור ישיר מבית הכנסת בשכונת הר נוף. בתקופת אשפוזו של הרב עובדיה יוסף, ברדיו פתחו בקמפיין נרחב לתפילות לרפואתו, ואף אורגנה מטעם הרדיו עצרת תפילה בכותל המערבי. במשך השבעה לאחר פטירתו לא הושמעו שירים או פרסומות והובאו סיפורים על הרב ממאזינים. פתיח החדשות שונה למנגינה של "נפלה עטרת ראשנו" שמשודרת בתשעה באב.
בשיתוף פעולה עם אתר המחדש הושק מצעד המוזיקה השבועי.
דעת הרבנים הספרדים על התחנה

לאחר פטירת הרב עובדיה יוסף זוהתה התחנה עם אלי ישי, ששימש אופוזיציה למנהיגותו של אריה דרעי. באוקטובר 2013 תקף נשיא מועצת חכמי התורה של ש"ס, הרב שלום כהן, את התחנה וקרא לסגור אותה. הוא תקף שוב את התחנה כעבור שנה, במהלך עצרת מרכזית במלאת שנה לפטירת הרב עובדיה יוסף, ששודרה בשידור חי בתחנה. הראשון לציון הרב יצחק יוסף אישר את דבריו. בעקבות כך בוטל השידור הקבוע במוצ"ש של דרשתו השבועית של הרב יצחק יוסף מה שגרם שהשיעור השבועי שהיה עובר בשידור חי במשך שנים רבות ברדיו קול ברמה בוטל[דרוש מקור].
בתגובה גיבו רבנים ספרדים אחרים את התחנה, בהם: הרב שלמה משה עמאר, הרב מאיר מזוז והרב בניהו שמואלי.
אי השמעת נשים עד 2011

בדצמבר 2010 הוגשה לרשות השנייה, לשר התקשורת ולמבקר המדינה תלונה נגד התחנה בטענה שמתקיימת בה אפליית נשים משום שנשים אינן עולות בה לשידור. התחנה טענה בתגובה כי היא עושה זאת בהמלצת ועדת פיקוח הלכתית שקמה על פי תנאי הזיכיון. מועצת הרשות השנייה פתחה במגעים עם התחנה. לבסוף החליטה הוועדה הרוחנית של הרדיו כי מסרים חשובים מטעם נשים במעמד ציבורי גבוה יושמעו בתחנה, וכן הוחלט על הוספת רצועת שידור שבה ישדרו נשים עבור נשים. עמותת "קולך" הגישה תובענה ייצוגית נגד התחנה. תביעתה אושרה, בנימוק שנשים חרדיות נרתעות מעמידה בחזית המאבק להגברת השוויון המגדרי בקהילה. ערעור של התחנה על אישור זה בבית המשפט העליון נדחה בדצמבר 2015, שפסק שלא רק המרואיינות הפוטנציאליות, אלא גם ציבור המאזינות זכאי לפיצוי. ב-20 בספטמבר 2018 גזר בית המשפט המחוזי בירושלים שעל התחנה לשלם מיליון ש"ח לקרן תובענות ייצוגיות לטובת העצמת נשים מסורתיות, דתיות וחרדיות, ועוד 300 אלף ש"ח עבור גמול ל"קולך" והוצאות משפט. בערעור לבית המשפט העליון הוגדל התשלום בגין גמול ל"קולך" והוצאות המשפט ל-430 אלף ש"ח.
ראו גם

קול פליי
רדיו קול חי
קול חי מיוזיק
הערות שוליים

1 2 3  דוד אברהם, לאחר שהותקפה בתקשורת החילונית, "קול ברמה" שוכרת משרד יחסי-ציבור, באתר nana10‏, 30 באוגוסט 2011
↑  אופיר בר-זהר,'"`UNIQ--nowiki-00000002-QINU`"'לאחר מאבק: הרדיו החרדי קול ברמה יאפשר לנשים לעלות לשידור, באתר TheMarker‏, 6 ביולי 2011
↑  אלכסנדר כץ,'"`UNIQ--nowiki-00000004-QINU`"'"תג המחיר" של ש"ס: לא מתראיינים לרדיו 'קול ברמה' - ואת הכסף שמים ב'קול חי', באתר אייס, 26 באוקטובר 2015
↑  אורי פז,'"`UNIQ--nowiki-00000006-QINU`"'‏דפוסי האזנה לרדיו בחברה החרדית, בארכיון האינטרנט של אתר "אנשים ישראל", 16 בספטמבר 2009
↑  שמואל בן עטר יוצא בקרוב מהכלא וחוזר לרדיו
↑  סקר TGI: 'קול חי' עולה ל-6.9%; 'קול ברמה' עם 4.8%, באתר כיכר השבת, 01.02.23
↑  יקי אדמקר‏, הרב הראשי הורה: תחנת רדיו המזוהה עם אלי ישי לא תשדר את שיעורי, באתר וואלה, 8 בנובמבר 2015
↑  הרב שלום כהן הכריז מלחמה על 'קול ברמה': "צריך לסגור אותם", קוקר, 20 באוקטובר 2013
↑  הגר"ש כהן: "קול ברמה נשמע ביללה, אסור לשמוע אותו!", חרדים10 25 באוקטובר 2014
↑  הגר"ש עמאר: "רדיו קול ברמה מביא את דבר ה'", כיכר השבת 27 באוקטובר 2014
↑  ישי כהן,'"`UNIQ--nowiki-0000000F-QINU`"'"אסור לחרוץ משפט על רדיו שרבבות נהנים ממנו", באתר כיכר השבת, ‏26 באוקטובר 2014
↑  קול ביללה? הרב שמואלי: "קול ברמה זה מרן זצ"ל", כיכר השבת 14. 10. 26
↑  אופיר בר-זהר,'"`UNIQ--nowiki-00000012-QINU`"'טענות נגד רדיו קול ברמה: לא מאפשר לנשים לעלות לשידור, באתר TheMarker‏, 16 בדצמבר 2010
↑  לילך דניאל,'"`UNIQ--nowiki-00000015-QINU`"'העליון אישר: ייצוגית נגד רדיו "קול ברמה" בגין אי השמעת נשים בשידורי התחנה, באתר "תקדין", 10 בדצמבר 2015
| ישראל שידור רדיו בישראל |
| --- | --- | --- |
| תאגיד השידור הישראלי (קול ישראל) | כאן תרבות • כאן ב • כאן גימל • רדיו מַכַּאן • VoisFarsi • כאן רק"ע • כאן 88 • כאן קול המוזיקה • כאן מורשת • הרדיו החינוכי |  |
| צה"ל | גלי צה"ל • גלגלצ |  |
| הרשות השנייה לטלוויזיה ולרדיו (רדיו אזורי) | אקו 99FM • רדיו א-שמס • רדיו 90FM • רדיו דרום • רדיו חיפה • רדיו ירושלים • רדיו לב המדינה • 103fm • רדיו קול ברמה • רדיו קול הים האדום • רדיו קול חי • רדיו קול רגע • רדיו תל אביב • 104.5FM רדיו צפון • רדיו א-נאס • רדיוס 100FM • תדרי הפיצול: 99.5 חמ-אש • הדיבור החם בדרום • פרוויה רדיו • קול פליי • קול חי מיוזיק |  |
| הרשות השנייה לטלוויזיה ורדיו – איו"ש | גלי ישראל |  |
| שידורי רדיו באינטרנט | הקצה |  |
| תחנות רדיו שנסגרו | תחנות רדיו שנסגרו |  |
| רשות השידור (קול ישראל) | רשת א' • רשת ב' • רשת ג' • רשת ד' (קול ישראל בערבית) • רשת ה' (קול ישראל בפרסית) • רק"ע • 88FM • קול המוסיקה • רשת מורשת • הרדיו החינוכי • קול ציון לגולה • הגל הבטוח |  |
| רדיו פיראטי | ערוץ 7 • קול השלום • רדיו כל האמת |  |
| שידורי רדיו באינטרנט | רדיו ynet |  |
קולנוע אדיסון

| --- | --- |

קולנוע אדיסון, 1950, בנו רותנברג, אוסף מיתר, הספרייה הלאומית
 מידע כללי
 סוג:  אולם תיאטרון 
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–1932
 תאריך פתיחה רשמי:  5 בינואר 1932
 תאריך פירוק:  2006
 
 קואורדינטות:  31°47′11″N 35°13′05″E﻿ / ﻿31.786388888889°N 35.218055555556°E﻿ / 31.786388888889; 35.218055555556
 he
 
החזית המשוחזרת של קולנוע אדיסון ומאחוריה בניין מגורים (פברואר 2015)
קולנוע אדיסון לפני הריסתו
קולנוע אדיסון היה בית קולנוע וראינוע בירושלים שנפתח ב-1932, פסק לפעול ב-1995 והמבנה בו שכן נהרס בשנת 2006, לאחר שעמד נטוש במשך 11 שנים. בית הקולנוע שכן ברחוב ישעיהו 14 פינת רחוב בליליוס. באולם היו 1,200 מקומות ישיבה והוא שימש גם להצגות תיאטרון וקונצרטים.
הופעות וקונצרטים

אולם קולנוע אדיסון שימש, מלבד להקרנת סרטים, בעבור מופעי תרבות מקומיים ובינלאומיים, שכללו הצגות תיאטרון, קונצרטים, אופרות וכן מופעי מוזיקת פולקלור, רוקנרול וג'אז. בין האמנים שהופיעו בו היו: הצ'יזבטרון, התיאטרון הקאמרי, יאשה חפץ, ז'ולייט גרקו, פריד אל-אטרש, אום כולתום, ליונל המפטון, הקומפניון דה לה שנסון וקליף ריצ'רד עם הצלליות.
ב-30 בדצמבר 1936, ערכה התזמורת הפילהרמונית הישראלית (אז תחת השם התזמורת הפילהרמונית הארצישראלית) קונצרט באולם בניצוחו של ארטורו טוסקניני, ארבעה ימים לאחר קונצרט הבכורה שלה בתל אביב. זה היה הקונצרט הראשון שהועבר בשידור ישיר בתחנת קול ירושלים. מאז שימש האולם את התזמורת במשך שנים רבות לעריכת קונצרטים בירושלים.
במרץ 1937 ערך תיאטרון הבימה מספר הופעות של המחזה הדיבוק באולם.
ב-13 במאי 1937 ערכה התזמורת הסימפונית הארץ ישראלית קונצרט חגיגי לכבוד הכתרתו של המלך ג'ורג' השישי בניצוחו של מלקולם סרג'נט.
עמוס עוז בספרו "הר העצה הרעה" כתב על נשף שנערך באולם ב-1946:” "בחודש מאי בשנת ארבעים ושש, כאשר מלאה שנה אחת לניצחון בעלות הברית, ערך הוועד הלאומי נשף גדול באולם הקולנוע 'אדיסון'. הכתלים היו מקושטים בדגלי אנגליה והתנועה הציונית... מושל ירושלים טיפס אל הבימה בצעדים צבאיים נמרצים והשמיע נאום קצר. הוא שילב בנאומו הלצה מעודנת וגם קרא שורות אחדות מאת ביירון... בפינות האולם וליד הכניסות והבימה עמדו חיילים אנגלים אדומי כומתות ובידיהם תת-מקלעים, מפחד המחתרת. מן היציע ניבט בישיבה זקופה הנציב העליון סר אלן קנינגהם...”
ב-1951 נערך קונצרט של התזמורת הסימפונית ירושלים עליה ניצח לראשונה בישראל אוטו קלמפרר, בתוכנית על טהרת יצירותיו של מוצרט, ובהן הקונצ'רטו לפסנתר ולתזמורת ברה מינור, ק' 446, עם פרנק פלג כסולן. עוד בוצעו הפתיחה לאופרה "דון ג'ובאני", הסרנדה ק' 239 והסימפוניה מס' 29 בלה מז'ור. ב-1971 נערך קונצרט נוסף של התזמורת הסימפונית בניצחו.
ביולי 1963 פרצה התפרעות המונית, לאחר שקהל צעירים לא היה מרוצה מרמת הריקוד של להקת רקדניות טוויסט שהופיעו באולם.
ב-5 באוקטובר 1963 נערכו שתי הופעות של קליף ריצ'רד, שבחוץ התגודדו עוד מאות אנשים שנותרו ללא כרטיסים.
בינואר 1971 נערכו הופעות של המחזמר שיער בכיכובו של צביקה פיק באולם, כאשר בחוץ הפגינו נטורי קרתא נגד המופע.
קולנוע אדיסון בתרבות

דמותו של הקולנוע מופיעה במרכז הסרטון המונפש של השיר תתארו לכם של הזמר שלמה ארצי.
חיים לרוז

| --- | --- |
אין תמונה חופשית
 לידה:  1966 (בן 59 בערך)
 שם במה:  לרוז
 מוקד פעילות:  ישראל 
 סוגה:  אפרו האוס, טכנו, האוס, אינדי דאנס, רגאיי
 שפה מועדפת:  עברית 
 חברת תקליטים:  נענע דיסק
 
חיים לרוז (נולד ב-1966), הידוע בשם משפחתו לרוז, הוא מוזיקאי ישראלי.
ביוגרפיה

החל את הקריירה המוזיקלית שלו בשנות השבעים בישראל. הוא העיד מאוחר יותר כי הוא הושפע מאוד ממוזיקת הרגאיי שהייתה פופולרית מאוד באותה תקופה.
במשך שנים עסק בתחום המוזיקה, אך לא הוציא אלבום עד שלב מאוחר ובצעירותו עסק בעיקר בשיתופי פעולה עם אמנים ישראלים נוספים. בשנת 1995 חבר לרוז ללהקת רעש להקלטת האלבום של ג'וני שועלי. באותה השנה יצא האלבום הראשון של צמד ביקיני שהורכב מלרוז וקרני פוסטל. בהמשך הצטרף לרוז ללהקת רעש ובאלבומה השני "תמימות" (1996) ניגן את רוב תפקידי הגיטרה. גם באלבום השלישי של רעש "אני זה לא אתה" (2000) לרוז לקח חלק, למרות שלא היה חלק מהלהקה באופן רשמי.
לרוז היה שותף מרכזי בהקלטת כמה מאלבומיו של ברי סחרוף, בהם "חם על הירח" ו"נגיעות" – בו אף הלחין את הלהיט "לב שלם".
בשנת 2000 הוציא את אלבומו הראשון, "Laroz", על שום שם הבמה שלו.
בשנת 2002 הוציא אלבום משותף עם זהבה בן, שנקרא "גרסאות לרוז". באלבום מופיעים רימיקסים ללהיטים של בן, ביניהם "טיפת מזל", "חוף זהב" וגרסת כיסוי ל"חבייתק" של פיירוז.
בשנת 2003 הוציא את אלבום הסולו השני שלו, "All Stars".
בשנת 2006 הוציא את אלבום הסולו השלישי שלו, "Sound System".
בשנת 2008 הוציא את אלבום הסולו הרביעי שלו, "Laroz Restars", שסימן שינוי בכיוון המוזיקלי של לרוז לכיוון מוזיקת פופ.
בשנת 2012 הלחין את המוזיקה לסרט "מלח ים".
בשנת 2015 הוציא את האלבום "Desert Groove", עם אלון אמאנו קמפינו והזמר רביד כחלני, שיצא בהפרש גדול של שנים מאלבומיו האחרים של לרוז. באלבום הופיע השיר "לילה לילה", גרסה בעברית ובערבית לשיר Gamar Badawi של ג'מאל פורטו. את הקולות בשיר מבצעת הזמרת החליג'ית רחלה.
בשנת 2016 הוציא את הלהיט האלקטרוני Jelamsoul בלייבל האמריקאי Sol Selectas של סאבו ביחד עם הזמרת ריף כהן ומאז הוציא קטעים רבים נוספים בלייבל זה.
בשנת 2017 מרכז פעילותו של לרוז עברה לעולם האלקטרוני והוא הוציא מוזיקה בלייבלים מובילים כמו: Cafe De Anatolia, Lump Records, Pipe & Pochet, Buddha Bar
בשנת 2018 הקים את חברת התקליטים וההפקות 'קאמל ריידרס' ביחד עם הצמד Funkamel - שם הם מוציאים מוזיקה אלקטרונית אתנית של אמנים מכל רחבי הכדור.
בשנת 2019 הוחתם ב'דינאמיק' חברת התקליטים של די ג'יי סולומון ושם הוציא את הטראק Under Your Skin ביחד עם הזמרת Sheera (שירה חן)
בשנת 2023 הוציא את השיר Don't Touch ב-Habitat, חברת התקליטים של הצמד הענק Mind Against.
לרוז הוא הבעלים של הלייבלים mau house music, ו-Camel Riders.
דיסקוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
2000: Laroz
2003: All Stars
2006: Sound System
2008: Laroz Restars
2015: Desert Groove
הערות שוליים

↑  '"`UNIQ--nowiki-00000000-QINU`"'בן שלו,'"`UNIQ--nowiki-00000001-QINU`"'הגרוב המדברי של חיים לרוז, היופי המוזיקלי של קרני פוסטל ורועי ירקוני, באתר הארץ, 12 בפברואר 2015
| --- | --- |
בקרת זהויות :  NLI: 987007302631905171  MusicBrainz: 1a7926db-1ab3-4165-9f39-ac1e2d5c2591  VIAF: 98446227   WorldCat (עם VIAF): 98446227 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
קדם (בית מכירות פומביות)

| --- | --- |
לוגו "קדם"
 נתונים כלליים
 סוג:  חברה פרטית
 מייסדים:  מרון ארן, אבישי גלער וערן רייס
 תקופת הפעילות:  2008–הווה (כ־17 שנים)
 מיקום המטה:  ירושלים 
 משרד ראשי:  ירושלים
 בעלות:  מרון ארן ואבישי גלער
 מוצרים עיקריים:  מכירות פומביות, יודאיקה
  
 http://www.kedem-auctions.com/he
 
בית המכירות הפומביות קדם (באנגלית: Kedem Auction House) נוסד בשנת 2008 בירושלים כבית מכירות עבור פרטי יודאיקה וישראליאנה (פריטי ארץ ישראל מהתקופה המודרנית וראשית הציונות). הוא אחד מבתי המכירות הפומביות המובילים בתחומים אלו בישראל ובעולם.
היסטוריה

"קדם" הוקם על ידי מרון אֵרֵן (יליד 1963), חקלאי במקצועו, אבישי גלְער (יליד 1974), רב ומורה ממודיעין עילית וערן רייס (יליד 1966). הבעלים עסקו שנים רבות בספרים ובכתבי יד עבריים ועתיקים ובפריטים הקשורים לתולדות עם ישראל ותרבותו. גלער התמחה בספרי קודש ובכתבי יד רבניים, בעוד ארן התמחה בתרבות יהודית וישראלית בתקופה המודרנית. עם השנים פרש רייס.
בתחילה ישבו משרדי החברה באזור התעשייה בגבעת שאול, והמכירות התבצעו בבית בלגיה שבגבעת רם. ב-2012 התקיימה "מכירת פרטי אומנות ישראליים" במוזיאון נחום גוטמן. מאוחר יותר עבר "קדם" למרכז העיר ירושלים, למרתפו של בניין היכל שלמה. לשם כך הושכר שטח של 250 מ"ר, והמקום שופץ בעלות של קרוב ל־400 אלף שקל. כיום "קדם" כולל משרדים, אולם מכירות, שטח אחסון לכ־300 פריטים וחדר כספות.
מאז הקמתו, התפתח בית המכירות וגדל להיות המוביל בתחומו, והוא מחזיק צוות עובדים ומומחים גדול ומיומן. ל"קדם" אף נציגות בצפון אמריקה.
"קדם" מנהל 7 מכירות פומביות בשנה, כאשר האחרונה מוקדשת לקטגוריית "פריטים יקרים ונדירים". במכירות הפומביות הראשונות מחזור המכירות עמד על 60 אלף דולר, ב-2012 עמד מחזור המכירות על 750 אלף דולר. ב-2014 התקיימה מכירת "יקרים ונדירים" באולם בית המלון "לאונרדו פלאזה" בירושלים, והיקף מחירי הפתיחה שלה עמד על מעל מיליון דולר.
"קדם" מקבל להערכה ולמכירה פריטים בודדים ואוספים שלמים בכל התחומים הקשורים ליהדות ולהיסטוריה של עם ישראל וארץ ישראל.
בין הלקוחות של בית המכירות נמצאים מוסדות ציבוריים בישראל ומחוצה לה, ובהם ספריות לאומיות ואוניברסיטאיות, מוזיאונים ציבוריים ופרטיים וארכיונים, לצד אספנים פרטיים. בין השאר נמנים עם הלקוחות הקבועים של "קדם" מוסדות כמו ספריית הקונגרס האמריקאית, אוניברסיטת ייל והספרייה הבריטית.
ב-2014 עלה שמו של בית המכירות הפומביות "קדם" כמי שירכוש למטרת מכירה את אוסף האמנות של איי.די.בי, המוערך בשווי של מיליוני שקלים.
מקור השם

השם "קדם" נבחר לבית המכירות בשל העובדה ששורש המילה מכיל בתוכו בעת ובעונה אחת משמעות של מקורות ועבר ("קדום"), לצד משמעות של התפתחות ועתיד ("קדימה"). בנוסף הוא פעיל במזרח התיכון, או "קדם" בלשון העתיקה.
תחומי התמחות

תחומי ההתמחות של "קדם" התרחבו לאורך השנים, והוא מתמחה במכירותיו בארבעה סוגים של פריטים:
ספרי קודש, כתבי יד ומכתבים רבניים, ובמיוחד בספרים נדירים, כתבי ופריטי נייר.
חפצים ארצישראליים, נומיסמטיקה ומדליות - "קדם" הוא בית המכירות הראשון המפיק מכירות פומביות המוקדשות בלעדית לתחום האספנות הארצישראלית, קרי היסטוריה ישראלית, תולדות עם ישראל בארץ ובגולה, ציונות ותרבות ישראלית ויהודית. למעשה עד הקמת "קדם" לא היה אף בית מכירות בארץ שהתמחה בתחום הישראליאנה.
חפצי קודש ויודאיקה- בין השאר עמודי הבדלה, גביעי קידוש, מפות שבת, קמיעות ואחרים מהארץ ומכל תפוצות ישראל.
פריטי אמנות- הכוללים פסלים אמנותיים, כרזות, תמונות ועוד.
פריטים יוצאי דופן

לאורך השנים הגיעו ל"קדם" פריטים יוצאי דופן בנדירותם ובייחודם, דבר שהביא למכירתם במחיר גבוה:
ב-2009 הוצע למכירה הספר החסידי, 'נועם אלימלך' של רבי אלימלך מליז'נסק ב-300 אלף דולר.
ב-2012 נמכר ב"קדם" ספר גמרא נדיר במיוחד, שבשוליו כתב הגאון מווילנה את הערותיו, בחצי מיליון דולר.
ב-2013 "קדם" טיפל במכירת פריטי ארני דרוק שבה הוצגו למכירה לראשונה עשרות אלפי פריטים של אמנות ישראלית ויהודית, צילומים, מסמכים של הרצל ויצחק רבין, ספרי ילדים ביידיש, יינות, גלויות אנטישמיות, הגדות קיבוציות ועוד.
ב-2014 נמכרו ב"קדם" מסמכים ממשפטי נירנברג שנמצאו בשוק הפשפשים. האוסף כולל יותר מ-2,000 דפים מודפסים ו-500 צילומי מסמכים, לצד רשימות בכתב יד וגזרי עיתונים המתעדים את משפטי נירנברג.
באותה שנה הוצע למכירה עותק של התלמוד בבלי של הרב עובדיה יוסף מתקופת היותו רב במצרים ב-50,000 דולר, העותק היחיד בעולם של ספרו האבוד של ק. צטניק, סופר השואה, הקדשה אישית של הרצל שנמכרה ב-235 אלף שקל מ-1900. וכן מסמך "אישי-סודי" ששלח שמעון פרס לרב עובדיה יוסף שהנהיג את ש"ס עם הבטחות קואליציוניות על מנת שיחבור איתו לממשלה במסגרת "התרגיל המסריח".
בשנת 2015 הועמד למכירה אוסף מכתבי האהבה אותם כתב דוד בן-גוריון לאחת המאהבות שלו, רגינה (רגע) קלפהולץ. אוסף המכתבים, אשר נכתבו בין השנים 1932–1935 (למעט אחד הנכתב בשנת 1938), כלל כ-9 מברקים וכ-38 מכתבים אשר נכתבו בכתב ידו של בן-גוריון. האוסף הוערך במחיר אשר נע בין 100,000 - 160,000 ש"ח
באותה השנה הועמד למכירה גם דגל ספינת המעפילים "יציאת אירופה", המוכרת גם בשם אקסודוס. הדגל אשר הוצע למכירה היה דגל הספינה אשר הורד מן התורן מיד לאחר עגינתה של הספינה בנמל חיפה בשנת 1947. מחיר הפתיחה של הדגל עמד על סכום של כ-390,000 ש"ח. יחד עם דגל הספינה נמכר גם יומן אישי בן-12 עמודים בשפה היידיש, אותו כתב אחד מן המעפילים אשר על האקסודוס אשר שמו נותר עלום. מחיר הפתיחה של היומן עמד על כ-6000 ש"ח.
עוד בשנה זו נמכר אחד מכרכי ההוצאה הראשונה של מילון השפה העברית הראשון, אותו כתב והוציא לאור מחיה השפה העברית אליעזר בן-יהודה בשנת 1908. במילון אשר הוצא למכירה הופיעו הערות ותיקונים רבים אותם כתב בן-יהודה בתוך ערכיו השונים של המילון. סכום המכירה הצפוי של המילון היה בין 60,000 - 100,000 ש"ח.
פריט נוסף אשר נמכר באותה שנה, היה הפסנתר האישי של הזמר המנוח אריק איינשטיין אשר נקנה בראשית התקופה בה החל איינשטיין לכתוב ולהלחין מוזיקה באופן עצמאי. שוויו של הפסנתר הוערך בין 40,000 ל-60,000 ש"ח
בשנת 2015, הועמדו למכירה פומבית הטיוטות המקוריות והראשוניות של הכרזת העצמאות של מדינת ישראל, אשר נכתבו על ידי עובד מנהלת העם עו"ד מרדכי בעהם בשנת 1947. פנחס רוזן, לימים שר המשפטים הראשון של מדינת ישראל, היה זה שהורה על בעהם לנסח מנשר המציין את השתלשלות העניינים שהביאה להקמת השלטון העצמאי בארץ ישראל. הטיוטות, אשר נכתבו תחת הכותרת "הצהרה בדבר מדינה יהודית", נכתבו בין השאר גם בשפה האנגלית, שכן כותב המסמך שאב השראה גם מתוך הכרזת העצמאות של ארצות הברית ומסמך החלטת האו"ם על אישור תוכנית החלוקה מ-29 בנובמבר 1947. העמדתן של הטיוטות למכירה פומבית עוררה עניין משפטי רב, במסגרתו עתרה מדינת ישראל לבית המשפט המחוזי בירושלים בדרישה למנוע את מכירתן של הטיוטות. בבית המשפט טענו באי כוחה של המדינה כי מכירתן של הטיוטות פוגעת בזכותה לשמור בידיה נכס בעל משמעות סמלית עמוקה, השייך לה ולציבור. בפסק ביניים אשר התקבל בסוף שנת 2015 מנע בית המשפט את העמדתן של הטיוטות למכירה פומבית ופסק כי בית המכירות הפומבית 'קדם' יתפקד למעשה כנאמן ויחזיק בטיוטות למשמרת למשך תקופה של כחצי שנה.
הערות שוליים

↑  מיכל וינדזברג,'"`UNIQ--nowiki-00000001-QINU`"'יזמות ישראלית // מחיר להיסטוריה, באתר TheMarker‏, 21 באוגוסט 2012
1 2  אשר קשר, בית מכירות קדם מקיים מכירה פומבית חדשה, באתר mynet (כפי שנשמר בארכיון האינטרנט), 05 בפברואר 2009
↑  אתר סקופר,'"`UNIQ--nowiki-00000004-QINU`"'המכירה ה-23 אמנות ישראלית ובינלאומית, ‏28 במאי 2012
↑  אלה לוי-וינריב,'"`UNIQ--nowiki-00000006-QINU`"'‏הקרב על אוסף האמנות של אי.די.בי: הנאמנים יבקשו לערוך התמחרות, באתר גלובס, 8 במאי 2014
↑  דוד בן נעים,'"`UNIQ--nowiki-00000008-QINU`"'רשימת קטלוגים של מכירות פומביות הנמצאים ברשת, ‏יולי 2013
↑  מיכל וינדזברג,'"`UNIQ--nowiki-0000000A-QINU`"'יזמות ישראלית // מחיר להיסטוריה, באתר TheMarker‏, 21 באוגוסט 2012
↑  איך נראתה השבת לפני 300 שנה?, באתר וואלה, 6 ביולי 2014 וכן nrg יהדות,'"`UNIQ--nowiki-0000000C-QINU`"'נחשף: אחד הקמיעות הראשונים של ירושלים, באתר nrg‏, 6 ביולי 2014
↑  מערכת ynet,'"`UNIQ--nowiki-0000000F-QINU`"'רק היום: כתב יד הגאון מווילנה בחצי מיליון דולר, באתר ynet, 24 ביוני 2012
↑  דנה גילרמן,'"`UNIQ--nowiki-00000011-QINU`"'האיש שאסף הכל, באתר כלכליסט, 7 בנובמבר 2013
↑  '"`UNIQ--nowiki-00000013-QINU`"'עופר אדרת,'"`UNIQ--nowiki-00000014-QINU`"'מסמכים ממשפטי נירנברג שנמצאו בשוק הפשפשים יועמדו למכירה פומבית, באתר הארץ, 19 בינואר 2014AP,'"`UNIQ--nowiki-00000015-QINU`"'Nuremberg Trial documents sold in Jerusalem auction, ‏29.01.2014
↑  חגית פלג-רותם,'"`UNIQ--nowiki-00000017-QINU`"'‏"שרוליק" והרב עובדיה נפגשים במכירה פומבית - בכמה מוערכים הפריטים?, באתר גלובס, 15 בינואר 2014
↑  ואללה! יהדות‏, נחשף העותק היחיד בעולם של ספרו האבוד של ק. צטניק, באתר וואלה, 27 באפריל 2014
↑  הקדשה אישית של הרצל נמכרה ב-235 אלף שקל, באתר כלכליסט, 18 במאי 2014
↑  יאיר שרקי, כתב לענייני דתות,'"`UNIQ--nowiki-0000001B-QINU`"'‏המסמך שמאחורי "התרגיל המסריח": כך ניסה פרס לפתות את החרדים, באתר ‏מאקו‏, 27 באוקטובר 2014
↑  יאיר שרקי, כתב לענייני דתות,'"`UNIQ--nowiki-0000001D-QINU`"'‏מכתבי האהבה הסודיים של בן גוריון, באתר ‏מאקו‏, 29 באוקטובר 2015
↑  '"`UNIQ--nowiki-0000001F-QINU`"'עופר אדרת,'"`UNIQ--nowiki-00000020-QINU`"'דגל אקסודוס יד שלישית ממעפיל, ב-100 אלף דולר, באתר הארץ, 13 בנובמבר 2015
↑  יורי ילון,'"`UNIQ--nowiki-00000022-QINU`"'יד ראשונה מבן־יהודה: כרך ממילון העברית הראשון עומד למכירה, באתר ישראל היום, 1 בדצמבר 2015
↑  דפנה ארד,'"`UNIQ--nowiki-00000024-QINU`"'הפסנתר של אריק איינשטיין מוצע למכירה פומבית, באתר הארץ, 29 בנובמבר 2015
↑  '"`UNIQ--nowiki-00000026-QINU`"'עופר אדרת,'"`UNIQ--nowiki-00000027-QINU`"'בית המשפט אסר למכור טיוטות של מגילת העצמאות במכירה פומבית, באתר הארץ, 26 בנובמבר 2015
| --- | --- |
בקרת זהויות :  NLI: 987007300862305171  LCCN: no2008175717  NKC: zmp20181003587  VIAF: 149473253   WorldCat (עם VIAF): 149473253 
קדם- פריטים בגלריה
פרידריך וילהלם פון בילוב

| --- | --- |

 לידה:  16 בפברואר 1755 פלקנברג, ממלכת פרוסיה ממלכת פרוסיה (1750-1801)
 פטירה:  25 בפברואר 1816 (בגיל 61) קניגסברג, ממלכת פרוסיה ממלכת פרוסיה (1803-1892)
 מדינה:  ממלכת פרוסיה 
 השתייכות:  פרוסיה
 תקופת הפעילות:  1768–1816 (כ־48 שנים)
 דרגה:  גנרל 
 תפקידים בשירות
 מפקד הקורפוס ה-1
 פעולות ומבצעים
 המלחמות הנפוליאוניות
 עיטורים
 פור לה מריט ואחרים
 
פרידריך וילהלם הרוזן פון בילוב (בגרמנית: Friedrich Wilhelm Freiherr von Bülow; ‏16 בפברואר 1755 – 25 בפברואר 1816). היה גנרל בצבא הפרוסי, בתקופת המלחמות הנפוליאוניות. בילוב מוכר במיוחד בזכות ניצחונותיו על הצרפתים בגרוסבירן (Großbeeren) ובדנביץ (Dennewitz) במערכה של 1813. היה לו גם תפקיד חשוב בניצחון בווטרלו.
עיטורים ואותות הוקרה

1793 - קיבל את עיטור פור לה מריט.
1814 - קיבל את התואר הגרף של דנביץ.
1814 - קיבל את הדרגה השנייה (Kommandeurskreuz) של עיטור מסדר מריה תרזה של הקיסרות האוסטרית.
נחל זוך

| --- | --- |

 מידע כללי
 אורך:  כ־10 ק"מ
 גובה מוצא הנהר:  כ־160 מטרים
 יובלים:  נחל אזהב 
 שפך:  נחל יסף 
 מדינות באגן הניקוז:  ישראל 
  (למפת הגליל המערבי מוגדלת) נחל זוך(למפת הגליל המערבי רגילה) נחל זוך(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל זוך(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל זוך
 
נחל זוך הוא אחד מיובליו של נחל יסף שבגליל העליון. אורך הנחל הוא כ-10 ק"מ.
גאוגרפיה

מוצא הנחל הוא בגובה 160 מטרים מעל לפני הים, במורדות הצפוניים של היישוב ירכא, הוא זורם מערבה, מצפון ל אבו סנאן, דרומית לאשרת, בית העמק ונס עמים. הוא מסתיים בחיבור עם נחל יסף, כ-3 קילומטרים לפני שפך נחל יסף לים התיכון. בתוך הנחל ישנו מעיין בשם "עין זוך"